CELEX: C2005/143/33
Language: sk
Date: 2005-06-11 00:00:00
Title: Vec C-142/05: Návrh na začatie prejudiciálneho konania podaný uznesením Lulea Tingsrätt z 21. marca 2005, ktorý súvisí s konaním: Ministère public proti Percy Mickelsson a Joakim Roos

11.6.2005   
            
            
               SK
            
            
               Úradný vestník Európskej únie
            
            
               C 143/23
            
         Návrh na začatie prejudiciálneho konania podaný uznesením Lulea Tingsrätt z 21. marca 2005, ktorý súvisí s konaním: Ministère public proti Percy Mickelsson a Joakim Roos
   (Vec C-142/05)
   (2005/C 143/33)
   Jazyk konania: švédčina
   Luleå Tingsrätt podal uznesením z 21. marca 2005 na Súdny dvor Európskych spoločenstiev návrh na začatie prejudiciálneho konania, ktorý súvisí s konaním: Ministère public proti Percy Mickelsson a Joakim Roos, a ktorý bol doručený kancelárii Súdneho dvora 24. marca 2005.
   Luleå Tingsrätt žiada, aby Súdny dvor rozhodol o nasledujúcich otázkach:
   
               1.
            
            
               
                           a)
                        
                        
                           Bránia články 28 ES až 30 ES ustanoveniam vnútroštátneho práva zakazujúcim používanie motorových plavidiel mimo verejné plavebné koridory alebo zón povolených miestne príslušnými orgánmi, ako to upravuje švédske nariadenie týkajúce sa motorových plavidiel?
                        
                     
                           b)
                        
                        
                           Bránia inak články 28 ES až 30 ES tomu, aby členský štát uplatňoval takéto ustanovenia spôsobom, ktorým zakáže tiež používanie motorových plavidiel v zónach, o ktorých ešte miestne príslušné orgány nerozhodli, či je alebo nie je vhodné takéto používanie povoliť?
                        
                     
         
               2.
            
            
               Bráni smernica Európskeho parlamentu a Rady 2003/44/ES (1) zo 16. júna 2003, ktorou sa mení a dopĺňa smernica 94/25/ES o aproximácii zákonov, iných právnych predpisov a správnych opatrení členských štátov týkajúcich sa rekreačných plavidiel ustanoveniam vnútroštátneho práva zakazujúcim používanie uvedených motorových plavidiel?
            
         
      (1)  Ú. v. EÚ L 214, s. 18